ໃນບົດລາຍງານການເມືອງຂອງກອງປະຊຸມໃຫຍ່ຜູ້ ແທນທົ່ວປະເທດ ຄັ້ງທີ XX ຂອງພັກກອມມູນິດຈີນ ທີ່ສະ ເໜີໂດຍ ສະຫາຍ ສີ ຈິ້ງຜິງ, ເລຂາທິການໃຫຍ່ຄະນະກໍາ ມະການສູນກາງພັກກອມມູນິດຈີນ, ປະທານປະເທດຈີນ ໄດ້ຍົກໃຫ້ເຫັນເຖີງພາລະໜ້າທີ່ຂອງພັກກອມມູນິດຈີນໃນຂະບວນການໃໝ່ໃນຍຸກໃໝ່ ເຊີ່ງນັບຈາກນີ້ເປັນຕົ້ນໄປ, ໜ້າທີ່ໃຈກາງຂອງພັກກອມມູນິດຈີນ ແມ່ນສາມັກຄີ ແລະ ນໍາພາປະຊາຊົນບັນດາເຜົ່າທົ່ວປະເທດຈີນສ້າງສາປະເທດສັງຄົມນິຍົມທັນສະໄໝທີ່ເຂັ້ມແຂງໃຫ້ສຳເລັດຢ່າງຮອບດ້ານ, ບັນລຸເປົ້າໝາຍສູ້ຊົນ 100 ປີ ເຫດການທີ 2, ຊຸກຍູ້ການຟື້ນຟູຄວາມຈະເລີນຮຸ່ງເຮືອງທີ່ຍິ່ງໃຫຍ່ຂອງປະຊາ ຊາດຈີນດ້ວຍຄວາມທັນສະໄໝແບບຈີນຢ່າງຮອບດ້ານ.
ບົດລາຍງານຊີ້ອອກວ່າ: ຄວາມທັນສະໄໝແບບຈີນ ແມ່ນຄວາມທັນສະໄໝສັງຄົມນິຍົມທີ່ນຳພາໂດຍພັກກອມ ມູນິດຈີນ ເຊິ່ງມີທັງຈຸດພິເສດຮ່ວມຂອງຄວາມທັນສະໄໝຂອງປະເທດຕ່າງໆ, ມີເອກະລັກພິເສດຂອງຈີນທີ່ຢູ່ບົນພື້ນ ຖານສະພາບຕົວຈິງຂອງປະເທດ. ຄວາມທັນສະໄໝແບບຈີນ ແມ່ນຄວາມທັນສະໄໝທີ່ມີຈຳນວນປະຊາກອນອັນມະ ຫາສານ, ແມ່ນຄວາມທັນສະໄໝທີ່ໃຫ້ປະຊາຊົນທຸກຖ້ວນໜ້າບັນລຸຄວາມຮັ່ງມີຮ່ວມກັນ, ແມ່ນຄວາມທັນສະໄໝທີ່ໃຫ້ຄວາມສີວິໄລດ້ານວັດຖຸ ແລະ ຈິດໃຈພັດທະນາໄປຢ່າງກົມກຽວກັນ, ແມ່ນຄວາມທັນສະໄໝທີ່ບັນລຸໃຫ້ຄົນກັບທຳມະຊາດຢູ່ຮ່ວມກັນຢ່າງກົມກຽວ ແລະ ແມ່ນຄວາມທັນ ສະໄໝທີ່ເດີນຕາມເສັ້ນທາງພັດທະນາໂດຍສັນຕິ.
ຄວາມຮຽກຮ້ອງດ້ານທາດແທ້ຂອງຄວາມທັນສະໄໝແບບຈີນ ຄື: ຍຶດໝັ້ນການນຳພາຂອງພັກກອມມູນິດຈີນ, ຍຶດໝັ້ນສັງຄົມນິຍົມທີ່ມີສີສັນພິເສດຂອງຈີນ, ບັນລຸການພັດທະນາດ້ວຍຄຸນນະພາບສູງ, ເສີມຂະຫຍາຍປະຊາທິ ປະໄຕປະຊາຊົນໃນທົ່ວຂັ້ນຕອນ, ເສີມສ້າງໂລກທາງຈິດໃຈຂອງປະຊາຊົນໃຫ້ມີຄວາມອຸດົມສົມບູນຂຶ້ນ, ບັນລຸໃຫ້ປະ ຊາຊົນທຸກຖ້ວນໜ້າຮັ່ງມີຮ່ວມກັນ, ຊຸກຍູ້ຄົນກັບທຳມະ ຊາດຢູ່ຮ່ວມກັນຢ່າງກົມກຽວກັນ, ຊຸກຍູ້ການສ້າງປະຊາຄົມຮ່ວມຊາຕາກຳຂອງມວນມະນຸດ ແລະ ສ້າງຮູບແບບໃໝ່ແຫ່ງຄວາມສີວິໄລຂອງມວນມະນຸດ.
ບົດລາຍງານຍັງຊີ້ອອກວ່າ: ການສ້າງສາປະເທດສັງ ຄົມນິຍົມທັນສະໄໝທີ່ເຂັ້ມແຂງໃຫ້ສໍາເລັດຢ່າງຮອບດ້ານຂອງຈີນ ມີການວາງແຜນຍຸດທະສາດລວມ ໂດຍແບ່ງ ອອກເປັນ 2 ບາດກ້າວ ຄື: ນັບແຕ່ປີ 2020-2035 ໃຫ້ບັນ ລຸສັງຄົມນິຍົມທັນສະໄໝໂດຍພື້ນຖານ ແລະ ຈາກປີ 2035 ຮອດກາງສະຕະວັດທີ 21 ນີ້ ຕ້ອງສ້າງສາປະເທດຈີນໃຫ້ເປັນປະເທດສັງຄົມນິຍົມທີ່ມັ່ງຄັ່ງເຂັ້ມແຂງ, ປະຊາ ທິປະ ໄຕ, ສີວິໄລ. ກົມກຽວ ແລະສວຍງາມ ເຊີ່ງໄລຍະ 5 ປີໃນຕໍ່ໜ້າ ເປັນໄລຍະສຳຄັນຂອງການເລີ່ມປະຕິບັດການສ້າງສາປະເທດສັງຄົມນິຍົມທັນສະໄໝຢ່າງຮອບດ້ານຂອງຈີນ.
ນອກຈາກນີ້, ໃນບົດລາຍງານ ຍັງຊີ້ໃຫ້ເຫັນຕື່ມວ່າ: ການສ້າງສາປະເທດສັງຄົມທັນສະໄໝຢ່າງຮອບດ້ານຂອງຈີນ ເປັນພາລະກິດອັນຍິ່ງໃຫຍ່ ແລະ ລໍາບາກ, ມີອະນາຄົດອັນສະຫວ່າງສະໄຫວ, ແຕ່ຕ້ອງເດີນຕາມເສັ້ນທາງອັນຍາວໄກ. ສະນັ້ນ ພັກກອມມູນິດຈີນ ຕ້ອງເພີ່ມສະຕິລະວັງຕົວຂຶ້ນ, ຢຶດໝັ້ນແນວຄິດເສັ້ນຕ້ອງຫ້າມ, ຕ້ອງຄຳນຶງເຖິງຄວາມອັນຕະລາຍໃນຍາມສະໜຸກ, ມີການກຽມພ້ອມຢູ່ທຸກເວລາ ເພື່ອກຽມຜ່ານຜ່າການທົດສອບທີ່ໜັກໜ່ວງທີ່ສຸດ.
ບົນເສັ້ນທາງກ້າວໄປຂ້າງໜ້າ ຕ້ອງຍຶດໝັ້ນຫຼັກການສໍາຄັນຕ່າງໆ ຄື: ຍຶດໝັ້ນ ແລະ ເພີ່ມທະວີການນໍາພາຂອງພັກຢ່າງຮອບ ດ້ານ, ຍຶດໝັ້ນເສັ້ນທາງສັງຄົມນິຍົມທີ່ມີສີສັນພິເສດຂອງຈີນ, ຍຶດໝັ້ນແນວຄິດການພັດທະນາທີ່ຖືປະຊາຊົນເປັນໃຈກາງ, ຍຶດໝັ້ນໃນການລົງເລິກການປະຕິ ຮູບ ແລະເປີດປະຕູສູ່ພາຍນອກ, ຍຶດໝັ້ນໃນການເສີມຂະ ຫຍາຍນ້ຳໃຈຕໍ່ສູ້, ຕ້ອງເພີ່ມທະວີຄວາມເດັດດ່ຽວໜຽວແໜ້ນ, ຄວາມອາດຫານກ້າແກ່ນ ແລະຄວາມໝັ້ນໃຈຂອງທົ່ວພັກ ແລະປະຊາຊົນບັນດາເຜົ່າທົ່ວປະເທດ, ບໍ່ເຊື່ອໃນສິ່ງທີ່ຜິດພາດ, ບໍ່ຢ້ານກົວຕໍ່ສິ່ງທີ່ໂຫດຮ້າຍ ແລະ ບໍ່ອ່ອນ ແອຕໍ່ແຮງກົດດັນ, ກ້າແຂ່ງ ກັບຄວາມຫຍຸ້ງຍາກ, ບຸກບືນກ້າວໄປຂ້າງໜ້າ, ປະສົມປະສານການພັດທະນາກັບຄວາມໝັ້ນຄົງໃຫ້ເປັນເອກະພາບກັນ, ອອກແຮງເອົາຊະນະຄວາມຫຍຸ້ງຍາກ ແລະ ສິ່ງຕ່າງໆນາໆ ຢູ່ບົນເສັ້ນທາງກ້າວໄປຂ້າງໜ້າ ແລະ ສ້າງສະພາບໃໝ່ແຫ່ງການພັດທະນາພາ ລະກິດດ້ວຍຈິດໃຈຕໍ່ສູ້ຢ່າງເດັດດ່ຽວໜຽວແໜ້ນ.
Cr: BT